Document ID: 32009R1098

A BIZOTTSÁG 1098/2009/EK RENDELETE
(2009. november 16.)
a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 144. cikke (1) bekezdésére és 148. cikkére, összefüggésben 4. cikkével,
mivel:
(1)
A mezőgazdasági termékekre vonatkozó kereskedelmi szabályozásról szóló, 1998. február 25-i 1/98 EK-Törökország társulási tanácsi határozatban (2) megállapított vámengedmények keretében a Közösség vállalta, hogy a 0406 90 29, a 0406 90 50, az ex 0406 90 86, az ex 0406 90 87 és az ex 0406 90 88 KN-kódok alá tartozó, Törökországból származó sajtok esetében 2 300 tonna nulla vámtételű éves behozatali vámkontingenst nyit.
(2)
E behozatali vámkontingens (a továbbiakban: „vámkontingens”) kezelésére vonatkozó alkalmazási szabályokat jelenleg a 2535/2001/EK bizottsági rendelet (3) állapítja meg.
(3)
A vámkontingenseknek az 1234/2007/EK rendelet 144. cikke (2) bekezdésének a) pontjában előírt, a kérelmek benyújtásának időrendi sorrendjén alapuló módszerrel történő kezelése a mezőgazdaság más ágazataiban előnyösnek bizonyult. Az eljárások egyszerűsítése végett indokolt, hogy az e rendeletben szabályozott vámkontingens kezelése a továbbiakban ezzel a módszerrel történjék. Ennek érdekében a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (4) 308a. és 308b. cikke, valamint 308c. cikkének (1) bekezdése szerint helyénvaló eljárni.
(4)
Szem előtt tartva az egyik kezelési rendszerről a másikra való áttérés sajátosságait, indokolt, hogy a 2454/93/EGK rendelet 308c. cikkének (2) és (3) bekezdése ne legyen alkalmazandó a 2010. január 1-jétől2010. december 31-ig tartó kontingensidőszak esetében.
(5)
Ezért a 2535/2001/EK rendeletet ennek megfelelően módosítani kell.
(6)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 2535/2001/EK rendelet a következőképpen módosul:
1.
Az 5. cikk d) pontját el kell hagyni.
2.
A 19. cikk c) pontját el kell hagyni.
3.
A 19a. cikk helyébe a következő szöveg lép:
„19.a cikk
(1) A 2454/93/EGK rendelet 308a. és 308b. cikke, valamint 308c. cikkének (1) bekezdése alkalmazandó a VIIa. mellékletben felsorolt és az alábbi jogi aktusokban előírt vámkontingensekre:
a)
a 312/2003/EK tanácsi rendelet (5);
b)
a 747/2001/EK tanácsi rendelet (6);
c)
a Dél-Afrikával kötött kereskedelmi, fejlesztési és együttműködési megállapodás IV. mellékletének 4. jegyzéke (7);
d)
az EK-Törökország Társulási Tanács 1/98 határozata 1. jegyzőkönyvének I. melléklete (8).
(2) Az (1) bekezdésben említett kontingensek keretében történő behozatalnak nem feltétele behozatali engedély bemutatása.
(2a) Az (1) bekezdés d) pontjában említett vámkontingens tekintetében a 2454/93/EGK rendelet 308c. cikkének (2) és (3) bekezdése nem alkalmazandó a 2010. január 1-jétől2010. december 31-ig tartó kontingensidőszakra.
(4) A csökkent vámtétel csak az alábbi jogi aktusok alapján kibocsátott származási igazolás bemutatása esetén alkalmazható:
a)
a Chilei Köztársasággal kötött megállapodás III. melléklete;
b)
az Izraellel kötött megállapodás 4. jegyzőkönyve;
c)
a Dél-Afrikával kötött megállapodás 1. jegyzőkönyve (9);
d)
az EK-Törökország Társulási Tanács 1/98 határozatának 3. jegyzőkönyve.
4.
Az I.D mellékletet el kell hagyni.
5.
A VIIa. melléklet kiegészül egy 4. ponttal, melynek szövegét e rendelet melléklete tartalmazza.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet a 2010. január 1-jétől megnyitott behozatalivámkontingens-időszakokra alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. november 16-án.

Labels: 3
17
18